गडकरी ने वजन घटाने के लिए कराया ऑपरेशन  
उन्होंने बैरियाट्रिक सर्जरी कराई है, जो आमतौर पर ऐसे लोग कराते हैं, जिन्हें मोटापे की वजह से डायबिटीज, हाइपरटेंशन जैसी बीमारियां होती हैं।
बीजेपी के राष्ट्रीय अध्यक्ष नितिन गडकरी ने वजन घटाने के लिए मुंबई के सैफी हॉस्पिटल में ऑपरेशन कराया है। बताया जा रहा है कि उन्होंने बैरियाट्रिक सर्जरी कराई है, जो आमतौर पर ऐसे लोग कराते हैं, जिन्हें मोटापे की वजह से डायबिटीज, हाइपरटेंशन जैसी बीमारियां होती हैं।  सूत्रों के मुताबिक गडकरी का ऑपरेशन सर्जन मुफ्फजल लकड़वाला ने किया है। हालांकि बीजेपी के सूत्रों के मुताबिक गडकरी डायबिटीज के चेकअप के लिए सैफी अस्पताल में भर्ती हुए हैं। महाराष्ट्र बीजेपी के नेता इस बारे में कुछ भी बोलने से बच रहे हैं।  हाल ही में कांग्रेस अध्यक्ष सोनिया गांधी भी ऑपरेशन के लिए विदेश गई थीं और उनके ऑपरेशन को लेकर पार्टी नेताओं ने चुप्पी साध रखी थी।